Case ID: 1131694
Sentence 1: Bakı Apellyasiya Məhkəməsinin İnzibati-İqtisadi Kollegiyasının 05 noyabr 2019-cu il tarixli qətnaməsindən cavabdeh “xxxx” ASC və onun vəkili Vəkil kassasiya şikayəti verərək apellyasiya məhkəməsinin qətnaməsinin qismən - birinci instansiya məhkəməsinin aktına əsasən hesablanmış 15.583,54 manat borcun silinməsinə dair nəticəsinin dəyişdirilmədən saxlanılması hissəsində ləğv edilməsi və həmin hissədə işin yeni apellyasiya baxışına qaytarılması barədə yeni qərar qəbul edilməsini xahiş etmişlər.Kassasiya şikayətlərinin dəlilləri “xxxx” ASC-nin kassasiya şikayəti onunla əsaslandırılmışdır ki, məhkəmələrin iş üzrə gəldiyi həmin nəticə qanunsuz və əsassız olmaqla işin hallarına uyğun deyil və məhkəmə tərəfindən maddi və prosessual hüquq normaları pozulmuşdur, işin faktiki hallarına görə cavabdehin əməkdaşları tərəfindən iddiaçıya məxsus soyuducu anbarda tərtib edilmiş xx.xx.2018-ci il tarixli NDQ seriyalı 004783 saylı akta əsasən elektrik enerjisi uçotu və "X3 Qaydaları"na riayət olunması vəziyyəti yoxlanılarkən, sayğacın yaddaşında müəyyən tarixlər üzrə gərginlik açılmalarının qeyd olunduğu aşkar edilmiş, aşkar edilən pozuntu ilə əlaqədar Akt komissiyasının xx.xx.2018-ci il tarixli icra vərəqinə əsasən istehlakçı ilə 40 gün müddətinə yenidən hesablaşma aparılaraq, 175 kvt x 24 saat x 40 gün = 168000 kvts əlavə sərfiyyat (15.120 manat əlavə ödəniş) hesablanmış, xx.xx.2018-ci il tarixli hesab ödəniş vərəqinə əsasən iddiaçının həmin tarixə qalıq borcu 15.538,54 manat təşkil etmiş, iddiaçı sahibkarlıq subyekti olsa da, cavabdehin apardığı yoxlama onun maliyyə - təsərrüfat və sahibkarlıq fəaliyyətinin araşdırılması ilə bağlı olmamış, cavabdeh iddiaçının fəaliyyət göstərdiyi obyektdə yalnız elektrik enerjisinin uçotu və "X3 Qaydaları"na riayət olunması vəziyyətini yoxlamışdır.